cyanic-selkie/wikianc huggingface dataset:
Φρειδερίκος Β΄ του Σαλούτσο
Βιογραφία
Κληρονόμησε τη μαρκιωνία πτωχευμένη από τον πρόσφατο εμφύλιο πόλεμο και σε κακές σχέσεις με το γειτονικό δουκάτο της Σαβοΐας. Έτσι ένοιωσε την ανάγκη να ζητήσει τη συνδρομή της Γαλλίας και ορκίστηκε πίστη στον Κάρολο ΣΤ΄ διάδοχο ακόμη της Γαλλίας το 1375. Τα επόμενα 40 έτη οι μαρκήσιοι ζήτησαν επανειλημμένα τη βοήθεια εναντίον της Σαβοΐας. Για παράδειγμα το 1376 ο γιος του Θωμάς Γ΄ είχε πάει στο Παρίσι για να ζητήσει από τον Κάρολο Ε΄ (πατέρα τού διαδόχου) να λυθεί η διένεξη με τη Σαβοΐα στη Συνέλευση στο Παρίσι.
Τον διαδέχθηκε ο γιος του Θωμάς Γ΄.
Οικογένεια
Νυμφεύτηκε τη Βεατρίκη, κόρη τού Ούγου κόμη της Γενεύης, κυρίου των Γκεξ, Αντόν & Βαρεΰ και είχε τέκνα:
Από μη νόμιμες σχέσεις είχε φυσικά τέκνα, που αργότερα νομιμοποίησε:
Πηγές
Κατηγορία:Οίκος των Αλεράμιτσι
Ανδριάντας
thumb|Ο ιστορικός ανδριάντας του [[Χρυσόστομος Σμύρνης|Χρυσοστόμου Σμύρνης, έργο του Μικρασιάτη γλύπτη Θανάση Απάρτη στη Θεσσαλονίκη.]] Ανδριάντας ονομάζεται το γλυπτό ολόσωμο ομοίωμα συγκεκριμένου θνητού πάντοτε, ανθρώπου, που μπορεί να είναι από μάρμαρο, μέταλλο, ξύλο κ.λπ.
Ανδριάντες που δεν αφορούσαν συγκεκριμένους ανθρώπους λάμβαναν διάφορες γενικές ονομασίες π.χ. κούροι, καρυάτιδες κ.λπ.
Αμάντα Γκόρμαν
Η Αμάντα Γκόρμαν (γέννηση: 7 Μαρτίου 1998) είναι Αμερικανή ποιήτρια και ακτιβίστρια. Τα έργα της επικεντρώνονται σε θέματα καταπίεσης, φεμινισμού, φυλετικά και περιθωριοποίησης. Η Γκόρμαν είναι ο πρώτος άνθρωπος που τιμήθηκε με τον τίτλο "National Youth Poet Laureate". Εξέδωσε το βιβλίο της "The One for Whom Food Is Not Enough" (Ελληνικά: Αυτός για τον οποίο το φαγητό δεν είναι αρκετό) το 2015. Το 2021, απήγγειλε το ποίημα της "The Hill We Climb" (Ελληνικά: Ο Λόφος που ανεβαίνουμε) στην ορκωμοσία του Προέδρου των Ηνωμένων Πολιτειών, Τζο Μπάιντεν.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανοί ακτιβιστές
Αρλός
Το Αρλός (γαλλικά: Arlos, οξιτανικά: Arlòs) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Αρλοζιέν (γαλλικά: Arlosiens).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Θεοίνια
Τα Θεοίνια (θεός + οίνος) ήταν αρχαίες ελληνικές γιορτές, αντίστοιχες με τις σύγχρονες γιορτές του κρασιού, που τελούνταν σε διάφορες πόλεις κυρίως οινοπαραγωγές. Στις γιορτές αυτές τιμούσαν οι αρχαίοι Έλληνες ιδιαίτερα τον προστάτη θεό τον Διόνυσο εξ ου και ονομάζονταν πολλές φορές «θέοινος».
Ιδιαίτερα καλούνταν «θεοίνια» οι εορτές που γίνονταν στην Αρχαία Αθήνα και στους πέριξ δήμους της Αττικής κατά τις μεγάλες Διονυσιακές εορτές. Σε πολλούς τόπους που διοργανώνονταν τέτοιες εορτές υπήρχαν και ιδιαίτερα ιερά που λέγονταν ομοίως «θεοίνια».
Κατηγορία:Αρχαίες αθηναϊκές εορτές
Selaginella lepidophylla
Η Selaginella lepidophylla (syn. Lycopodium lepidophyllum) είναι ένα είδος των φυτών της ερήμου της οικογένειας ακανθωδών βρύων (αγγλ. spikemoss) με την ονομασία Selaginellaceae. Η Σελαγγινέλλα είναι γνωστή για την ικανότητά της να επιβιώνει σε περιόδους απόλυτης ξηρασίας στο φυσικό της περιβάλλον, τυλίγει τους μίσχους της σε μια σφιχτή μπάλα και τους ξετυλίγει μόνο όταν εκτεθεί σε υγρασία. Είναι εγγενές φυτό στην έρημο Chihuahuan του Νέου Μεξικού.
Ονομασίες
«Άνθος της πέτρας»,«ψευδοτριαντάφυλλο της Ιεριχούς»,« τριαντάφυλλο της Ιεριχούς», «φυτό της Ανάστασης», « βρύο της Ανάστασης», «φυτό δεινόσαυρος», «siempre viva»(ζει για πάντα), «πέτρινο λουλούδι»,
Κοινά ονόματα για αυτό το φυτό στην Ισπανική γλώσσα είναι:«doradilla» (ένα μικρό χρυσό) και η «flor de piedra» (πέτρινο λουλούδι).
Η Selaginella lepidophylla εύκολα συγχέεται με την Anastatica: Και τα δύο είδη είναι  φυτά της Ανάστασης και μορφές ξηρής σφαιρικής μάζας (tumbleweeds), και μοιράζονται το κοινό όνομα «Ρόδο της Ιεριχούς».
Χρήσεις
Αυτό το φυτό πωλείται για την πρωτοτυπία του ως μια γυμνή ρίζα σε ξηρά κατάσταση, η οποία μπορεί να αναβιώσει με μόνο λίγο νερό. Μετά το πότισμα, το φυτό γίνεται πράσινο, εξ ου και το όνομα «άνθος της Ανάστασης». Η δυνατότητα του φυτού να επιβιώνει σε ακραία ξηρασία έγινε γνωστή από Ισπανούς ιεραποστόλους, όταν έφτασαν στο Νέο Κόσμο, συμπεριλαμβανομένης και της περιοχής που επρόκειτο να δημιουργηθούν οι Ηνωμένες Πολιτείε ς. Οι ιεραπόστολοι χρησιμοποίησαν το φυτό για να επιδείξουν στους ιθαγενείς την ικανότητά του να ξαναγεννιέται.
Σημειώσεις
<div style=""> <references group="Σημ" />
Εξωτερικοί σύνδεσμοι
Κατηγορία:Χλωρίδα της Βόρειας Αμερικής Κατηγορία:Ακανθοειδή Κατηγορία:Φαρμακευτικά φυτά της Βόρειας Αμερικής
Τζων Λω (οικονομολόγος)
Ο Τζων Λω (αγγλικά: John Law) (1671-1729) ήταν Σκωτσέζος τραπεζίτης και οικονομολόγος.
Βιογραφικά στοιχεία
Ο Τζων Λω γεννήθηκε στις 16 Απριλίου 1671 στο Εδιμβούργο, γόνος οικογένειας τραπεζιτών και χρυσοχόων. Σπούδασε μαθηματικά, εμπορικές επιστήμες και πολιτική οικονομία στο Λονδίνο, όπου έχασε μεγάλα ποσά στην χαρτοπαιξία. Το 1694 ενεπλάκη σε μονομαχία, σκότωσε τον αντίπαλό του και φυλακίσθηκε. Κατάφερε να δραπετεύσει και κατέφυγε στο Άμστερνταμ, όπου, εκμεταλλευόμενος τις νοητικές μαθηματικές δεξιότητές του, αποδείχθηκε δεινός χαρτοπαίκτης πριν στραφεί στη λειτουργία της οικονομίας και στη μελέτη των Τραπεζών. Γύρω στο 1700, επέστρεψε στη Σκωτία, όπου έγραψε το γνωστότερο από τα έργα του, τη Μελέτη για το χρήμα και το εμπόριο και μια πρόταση για προσπορισμό χρημάτων από το έθνος. Υπέβαλε τα σχέδιά του για τραπεζικές μεταρρυθμίσεις στο Κοινοβούλιο της Σκωτίας, αλλά απορρίφθηκαν.
Κατόπιν και άλλων απορριπτικών αποφάσεων, τελικά, το 1716, έλαβε έγκριση από τον Φίλιππο της Ορλεάνης, αντιβασιλέα της Γαλλίας κατά την ανηλικιότητα του Λουδοβίκου ΙΕ΄, να δοκιμάσει τις μεταρρυθμίσεις του στη Γαλλία, η οποία ήταν βαρύτατα χρεωμένη από τους διαρκείς πολέμους του Λουδοβίκου ΙΔ΄ που είχε πεθάνει τον προηγούμενο χρόνο, και όπου το σχέδιο Λω, που φαινόταν ότι θα μείωνε το δημόσιο χρέος, ασκούσε μεγάλη έλξη.
Το 1719 ο Λω επινόησε το «σχέδιο Μισισιπή» για την ανάπτυξη των αχανών γαλλικών κτήσεων στην κοιλάδα του Μισισιπή στη Βόρεια Αμερική. Αυτό ήταν ένα σχέδιο για τον αποικισμό και την εκμετάλλευση της περιοχής του Μισισιπή, ο κύριος στόχος του οποίου ήταν να συγκεντρώσει χρήματα για να ανταποκριθεί στις ανάγκες της κυβέρνησης της Γαλλίας. Στην κερδοσκοπική μανία που ακολούθησε, οι μετοχές εκτοξεύθηκαν σε καταπληκτικά ύψη. μικρογραφία|250x250εσ|Σατιρική γκραβούρα σχετικά με τις διάφορες πτυχές του «συστήματος Λω» και την κατάρρευσή του το 1720|αριστερά Στην αρχή η επιτυχία υπήρξε απίστευτη και το σχέδιο Λω λειτούργησε αποτελεσματικά: «Για μερικούς μήνες, η κυβεία υπήρξε αχαλίνωτη, τεράστιες περιουσίες σχηματίσθηκαν....Οδοκαθαριστές, υπηρέτες, άρχοντες, κέρδισαν εκατομμύρια. Μια πραγματική κατασκήνωση εγκαταστάθηκε στην οδό Κινκαμπουά, όπου βρισκόταν η Τράπεζα...». Όταν όμως άρχισε η κατάρρευση, οι κάτοχοι τραπεζογραμματίων, ένα εκατομμύριο οικογένειες σε όλη τη Γαλλία, όρμησαν πανικόβλητοι στην Τράπεζα για να τα εξαργυρώσουν. Στην αρχή, ο Λω πλήρωνε. Τον Ιανουάριο 1720, οι φίλοι του ενήργησαν και έγινε σύμβουλος του κράτους και γενικός ελεγκτής οικονομικών (υπουργός Οικονομικών). Παρά τις ενέργειές του, η πτώση συνεχίσθηκε. Στις 10 Οκτωβρίου 1720 η Τράπεζα έκλεισε. Ο Λω θεωρήθηκε υπεύθυνος του σκανδάλου και της χαοτικής οικονομικής κατάστασης που δημιουργήθηκε στη Γαλλία, η περιουσία του κατασχέθηκε και ο ίδιος διέφυγε αρχικά στις Βρυξέλες. Αφού περιπλανήθηκε σε διάφορες πόλεις χαρτοπαίζοντας, το 1729 κατέληξε στη Βενετία, όπου πέθανε στις 21 Μαρτίου 1729 φτωχός.
Παραπομπές
Κατηγορία:Σκωτσέζοι οικονομολόγοι Κατηγορία:Οικονομία της Γαλλίας Κατηγορία:Ιστορία της τραπεζικής Κατηγορία:Οικονομικά σκάνδαλα
Χρυσά και ασημένια συλλεκτικά νομίσματα Ευρώ
Στην ευρωζώνη, κάθε χώρα έχει το δικαίωμα η κοπής ασημένιων και χρυσών συλλεκτικών κερμάτων. Σε αντίθεση με τα συνηθισμένα θέματα, τα κέρματα αυτά δεν είναι νόμιμα σε όλα τα κράτη μέλη της ευρωζώνης, αλλά μόνο στη χώρα όπου το κέρμα εκδόθηκε. Για παράδειγμα, το φινλανδικό συλλεκτικό κέρμα των 10 € δεν μπορεί να χρησιμοποιηθεί στην Ολλανδία.
Τα νομίσματα αυτά έχουν νόμιμη αξία μόνο στη χώρα έκδοσης τους, σε αντίθεση με τα υπόλοιπα νομίσματα ευρώ, τα οποία είναι νόμιμα σε όλες τις χώρες της ευρωζώνης. Αυτό σημαίνει ότι τα χρυσά και ασημένια νομίσματα δεν μπορούν να χρησιμοποιηθούν ως χρήματα σε άλλες χώρες. Επιπρόσθετα, τα νομίσματα αυτά υπερβαίνουν την ονομαστική τους αξία, λόγο του υλικού κατασκευής τους και για το λόγο αυτό δεν χρησιμοποιούνται στις συναλλαγές. Σε αυτό οφείλεται η ονομασία τους ως Συλλεκτικά νομίσματα.
Τα νομίσματα αυτά απεικονίζουν ιστορικές επετείους ή δίνουν προσοχή σε συγκεκριμένα γεγονότα ξεχωριστής σημασίας.
Για να αποφευχθεί οποιαδήποτε σύγχυση στο κοινό, τα τεχνικά χαρακτηριστικά των συλλεκτικών κερμάτων διαφέρουν από εκείνα των κερμάτων που προορίζονται για κυκλοφορία. Από τις τρεις τεχνικές παραμέτρους των κερμάτων, δηλαδή το χρώμα, τη διάμετρο, και το βάρος, τουλάχιστον οι δύο θα πρέπει να είναι διαφορετικές από εκείνες των κερμάτων που προορίζονται για κυκλοφορία.
Είναι αβέβαιο κατά πόσον το Ευρωπαϊκό Συμβούλιο θα τους χορηγήσει την ιδιότητα του νομίμου νομίσματος εκτός των εθνικών ορίων. Εκτός από τα μέλη της ευρωζώνης, τα 3 κρατίδια τα οποία χρησιμοποιούν τα ευρώ (Άγιος Μαρίνος, Μονακό και Βατικανό) έχουν το δικαίωμα παραγωγής χρυσών και ασημένιων συλλεκτικών νομισμάτων ευρώ.
Συλλεκτικά νομίσματα κάθε χώρας
Στον πίνακα που ακολουθεί παρουσιάζονται τα χρυσά και ασημένια συλλεκτικά νομίσματα που έχουν εκδοθεί σε όλες τις χώρες της ευρωζώνης και των 3 κρατιδίων που συμμετέχουν στο ευρώ.
Αναφορές
Χ Κατηγορία:Αναμνηστικά κέρματα ευρώ
Καρτεράδος Θήρας
Ο Καρτεράδος είναι χωριό της Σαντορίνης, το οποίο βρίσκεται σχεδόν στο κέντρο του νησιού, 1,5 χιλιόμετρο νοτιοανατολικά των Φηρών, στο δημόσιο δρόμο προς Μεσαριά. Σύμφωνα με την απογραφή του 2001 έχει 1.089 κατοίκους. Ανήκει στο Τοπικό διαμέρισμα Καρτεράδου του Δήμου Θήρας.
Ο παραδοσιακός οικισμός του Καρτεράδου είναι χτισμένος μέσα σε μια ρεματιά και οι κατοικίες είναι υπόσκαφες. Αναφέρεται σε πηγές από τα μέσα του 17ου αιώνα, ενώ κατά τον 19ο αιώνα αποτελούσε μεγάλο καπετανοχώρι της Σαντορίνης.
Το όνομα του χωριού προέρχεται από την λέξη καρτέρι, πιθανότατα γιατί εκεί στηνόταν καρτέρι στους πειρατές.
Αναφορές
Κατηγορία:Χωριά της Σαντορίνης Κατηγορία:Δήμος Θήρας
377
Η τρέχουσα σελίδα αφορά το έτος 377 κατά το Γρηγοριανό ημερολόγιο
Το έτος 377 (CCCLXXVII ) ήταν ένα κοινό έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Αυγούστου και Μεροβαύδη(ή, λιγότερο γνωστό, το Έτος 1130 από Κτήσεως Κόσμου). Η ονομασία 377 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Κάρολος Εμμανουήλ Γ΄ της Σαρδηνίας
Ο Κάρολος Εμμανουήλ Γ΄ της Σαρδηνίας΄ (Carlo Emanuele III di Savoia, 27 Απριλίου 1701 - 20 Μαρτίου 1773) ήταν Δούκας της Σαβοΐας και Βασιλιάς της Σαρδηνίας (1730 - 1773).
Γεννήθηκε στις 27 Απριλίου 1701 στο Τορίνο, με γονείς τον Βίκτωρα Αμεδαίο Β΄ της Σαρδηνίας και την Άννα Μαρία της Ορλεάνης. Όταν ο μεγαλύτερος αδελφός του Βίκτωρ Αμεδαίος (1699-1715) απεβίωσε 16 ετών το 1715, ο Κάρολος Εμμανουήλ έγινε διάδοχος του θρόνου της Σαρδηνίας.
Το 1730 ο πατέρας του παραιτήθηκε αφήνοντας τον θρόνο στον Κάρολο. Οι σχέσεις των δύο ανδρών δεν θεωρούνταν ποτέ καλές και κατά συνέπεια, ο Κάρολος Εμμανουήλ Γ΄ έλαβε ελλιπή εκπαίδευση. Ωστόσο, απέκτησε αξιοσημείωτη γνώση στον στρατιωτικό τομέα.
Οικογένεια
Νυμφεύτηκε πρώτα την Άννα Χριστίνα των Βίττελσμπαχ, κόρη του Θεοδώρου Ευσταθίου του Παλατινάτου-Ζούλτσμπαχ, και είχε τέκνο:
Το 1723 απεβίωσε η Άννα Χριστίνα και ο Κάρολος Εμμανουήλ Γ΄ έκανε δεύτερο γάμο το 1724 με την Πολυξένη, κόρη του Ερνέστου Λεοπόλδου της Έσσης-Ρότενμπουργκ:
Το 1735 απεβίωσε η Πολυξένη και ο Κάρολος Εμμανουήλ Γ΄ νυμφεύτηκε το 1737 για τρίτη φορά, την Ελισάβετ Θηρεσία, κόρη του Λεοπόλδου της Λωρραίνης, και είχε τεκνα:
Γοργυθίωνας
Στην ελληνική μυθολογία με το όνομα Γοργυθίωνας (Γοργυθίων) είναι γνωστός ένας γιος του βασιλιά της Τροίας Πριάμου και της Καστιανείρας από την Αισύμη. Ο Γοργυθίωνας έλαβε μέρος στον Τρωικό Πόλεμο, στον οποίο και σκοτώθηκε από τον Τεύκρο. Το βέλος που χτύπησε τον Γοργυθίωνα εκτοξεύθηκε με στόχο τον Έκτορα.
Ο Γοργυθίωνας αναφέρεται στην Ιλιάδα (Θ 302-305), στη Βιβλιοθήκη Απολλοδώρου (Γ΄ 12, 5) και στον κατάλογο 55 παιδιών του Πριάμου που παραθέτει ο Υγίνος (Fabulae, 90).
Το γένος πεταλούδων Gorgythion της Β. Αμερικής και ο αστεροειδής 48373 Γοργυθίων (48373 Gorgythion), ο οποίος ανακαλύφθηκε το 1977 και ανήκει στην Τρωική Ομάδα, πήραν το όνομά τους από τον μυθικό αυτό Τρωαδίτη.
Διονύσιος Βέγιας
thumb|right|250px| «Χορός στην Κέρκυρα» Ο  Διονύσιος Βέγιας  (Κεφαλονιά 1810 – Κέρκυρα  1884 )  ήταν Έλληνας ζωγράφος.
Βιογραφία
Γεννήθηκε στην Κεφαλονιά το 1810. Σπούδασε ζωγραφική στη Ρώμη, όπου και εργάστηκε μετά το πέρας των σπουδών του. Επέστρεψε στην Κέρκυρα το 1839. Ακολούθησε την ακαδημαϊκή σχολή της ζωγραφικής με επιρροή από την ιταλική ζωγραφική. Πέθανε στην Κέρκυρα το 1884
Αναφορές
thumb|right|250px| “ Ο [[Διονύσιος Σολωμός νεκρός, σε σκίτσο του Διονυσίου Βέγια ” ]] thumb|left|250px| “ Πορτρέτο γυναίκας” (1870)
Κατηγορία:Έλληνες ζωγράφοι
Φόβος (μυθολογία)
Στην ελληνική μυθολογία, ο Φόβος είναι η προσωποποίηση του φόβου. Οι Αρχαίοι Έλληνες τον θεωρούσαν γιο του Άρη και της Αφροδίτη. Μαζί με τον αδελφό του Δείμο, που ήταν η προσωποποίηση του τρόμου, συνόδευε τον πατέρα του στους πολέμους.
Για τον λόγο αυτό του προσφέρονταν θυσίες στα πεδία των μαχών. Η Λάρνακα του Κυψέλου αναπαριστά σε δύο διαφορετικές μορφές τον Φόβο: με κεφάλι λιονταριού και όμοιο με τον θεό Πάνα. Για τους Σπαρτιάτες το ιερό του Φόβου συνιστούσε σύμβολο πειθαρχίας και συνοχής των στρατιωτικών δυνάμεων.
Στην Ιλιάδα ο Φόβος ως πρόσωπο αναφέρεται στους στίχους Δ 440, Ν 299 και Ο 119. Στον τελευταίο προστάζεται μαζί με τον Δείμο να ζέψει τα άλογα του `Αρη.
Πηγές
Κατηγορία:Παιδιά του Άρη Κατηγορία:Θεότητες του πολέμου της ελληνικής μυθολογίας Κατηγορία:Φόβος
19 Φορτούνα
Η Φορτούνα (Fortuna) είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,13. Ανακαλύφθηκε το 1852 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα της θεάς της τύχης στη ρωμαϊκή μυθολογία.
Η μέση διάμετρος της Φορτούνας είναι 225 χλμ. Η μάζα της εκτιμάται σε 12 τετράκις εκατομμύρια τόνους (μέση πυκνότητα 2,0 gr/cm). Η μέση επιτάχυνση της βαρύτητας στον ισημερινό της Φορτούνας εκτιμάται σε 6,29 cm/sec², δηλαδή η βαρύτητα εκεί είναι 156 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 119 m/sec.
Ο φασματικός τύπος της Φορτούνας είναι G, δηλαδή η σύστασή της είναι παρόμοια με εκείνη του μεγαλύτερου αστεροειδή της Κύριας Ζώνης, της Δήμητρας, και φέρει ίχνη σκούρων οργανικών χημικών ενώσεων (θολίνες). Η μέση θερμοκρασία στην επιφάνειά της εκτιμάται σε 92 περίπου βαθμούς Κελσίου κάτω από το μηδέν. Το μέσο άλβεδο της επιφάνειας είναι μόλις 0,028 ως 0,037, πράγμα που την καθιστά έναν από τους σκοτεινότερους αστεροειδείς διαμέτρου > 150 χλμ.
Η Φορτούνα περιστρέφεται γύρω από τον εαυτό της μία φορά κάθε 7 ώρες και 27 λεπτά. Η μέση ταχύτητά της καθώς περιφέρεται γύρω από τον Ήλιο ανέρχεται σε 18,94 km/sec (68.180 χιλιόμετρα την ώρα).
Η Φορτούνα παρατηρήθηκε από το Διαστημικό Τηλεσκόπιο Χαμπλ το 1993, οπότε έγινε ορατή ως δίσκος, και όχι ως απλό σημείο φωτός (μέγιστη γωνιακή διάμετρος 0,25 δευτερόλεπτο του τόξου). Δεν ανιχνεύθηκε κάποιος δορυφόρος.
Εξωτερικοί σύνδεσμοι
Φορτουνα
Εκατοστόμετρο
Το εκατοστόμετρο (γαλ. centimetre, σύμβολο cm) είναι μονάδα μήκους στο μετρικό σύστημα, ίση με ένα εκατοστό του μέτρου. Το ίδιο το εκατοστόμετρο ονομάζεται απλούστερα και εκατοστό, όπως και. Μπορεί να γραφεί ως 0,01 m ή 10-2 m. Το εκατοστόμετρο είναι μία από τις θεμελιώδεις μονάδες του λεγόμενου συστήματος μόναδων cgs στη Φυσική (το c στα αρχικά cgs είναι για το centimetre).
Παρότι για πολλά φυσικά μεγέθη, όπως το βάρος, τα πολλαπλάσια και υποπολλαπλάσια του 103 προτιμούνται συχνά, το εκατοστόμετρο παραμένει μία πρακτική μονάδα μήκους για πολλές καθημερινές μετρήσεις. 1 cm είναι περίπου το πλάτος ενός νυχιού χεριού ενός ενήλικα ανθρώπου.
Μια άλλη χρήση του εκατοστομέτρου
Εκτός από τη χρήση του για τη μέτρηση μηκών, το εκατοστόμετρο χρησιμοποιείται στο σύστημα cgs για τη μέτρηση της χωρητικότητας ενός πυκνωτή, αγωγού ή άλλης διατάξεως που αποθηκεύει ηλεκτροστατική ενέργεια.
Εξωτερικοί σύνδεσμοι
Εκατοστομετρο Κατηγορία:Παραγόμενες μονάδες του SI Κατηγορία:Σύστημα μονάδων CGS
Αρνώ-Γκιλέμ
Το Αρνώ-Γκιλέμ (γαλλικά: Arnaud-Guilhem, οξιτανικά: Arnaud Guilhèm) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Αρνώ-Γκιλεμουά (γαλλικά: Arnaud-Guilhémois).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Πολύδενδρο Ημαθίας
Το Πολύδενδρο ή Πολύδεντρο  ή Πολυδένδρι (παλαιότερο όνομα Κόκκοβα ή Κόκοβα) είναι είναι οικισμός της Κεντρικής Μακεδονίας στην Περιφερειακή Ενότητα Ημαθίας.
Γεωγραφικά - Ιστορικά στοιχεία
Το Πολύδενδρο βρίσκεται στις βορειοδυτικές πλαγιές των Πιερίων Ορέων σε υψόμετρο 760 μέτρα ενώ απέχει περίπου 21 χλμ. ΝΑ. από τη Βέροια και 86 χλμ. Δ.-ΝΔ. από τη Θεσσαλονίκη. Έχει να επιδείξει σπουδαία ιστορία διαχρονικά. Αρχαιοελληνικές επιγραφές, κυρίως από ταφικές στήλες, φανερώνουν ότι υπήρχε ζωή στην περιοχή από τα χρόνια του Αλεξάνδρου, ίσως και παλαιότερα, και εξής. Ο παλαιός ναός του Αγίου Νικολάου και του Αγίου Χριστοφόρου, στα δυτικά του χωριού, έχει τοιχογραφίες, που μπορούν να χρονολογηθούν στα μέσα του 17ου αιώνα, ή και παλαιότερα. Περί το 1775, ο Άγιος Κοσμάς ο Αιτωλός, με πρόσκληση των κατοίκων, ήρθε στο χωριό και το διέσωσε από πανώλη. Σταύρωσε το χωριό τοποθετώντας σιδερένιους σταυρούς στα τέσσερα άκρα του χωριού, σε βελανιδιές-δέντρα λέγονται εδώ. Ο πατροΚοσμάς σταύρωσε το χωριό. Ένας από αυτούς τους σταυρούς βρέθηκε το 2011, και φυλάσσεται στο Μοναστήρι της Παναγίας Δοβράς, στη Βέροια. Ο Νεομάρτυρας Νίκος (Νικόλαος), που σφάχτηκε στη Νάουσα, μαζί με άλλους 1.241 άνδρες, στη Νάουσα, το Πάσχα του 1822, πήρε το κεφάλι του και περπάτησε προς τον θρόνο του αιμοσταγούς Λουμπούτ πασά, στο κιόσκι της Νάουσας, κατάγεται από το χωριό αυτό.
Ο ενοριακός ναός της Κόκοβας τιμάται επ' ονόματι του Αγίου Μεγαλομάρτυρα Δημητρίου του Μυροβλύτη. Οι εικόνες του τέμπλου χρονολογούνται με επιγραφές το 1778 και το 1861. Υπάρχουν και αρχαιότερες καθώς και πολλά νεότερα εικονίσματα, με επώνυμους αγιογράφους της Βέροιας. Όμως η αριστουργηματική εικόνα του Αγίου Δημητρίου, το παλλάδιο του χωριού, μπορεί να χρονολογηθεί με ασφάλεια στα μέσα του 16ου αιώνα.
Στα νοτιοανατολικά του χωριού υπάρχει ο κοιμητηριακός σήμερα ναός του Αγίου Αθανασίου, όπου τιμάται και η μνήμη των Αγίων Κοσμά του Αιτωλού και Νίκου του Κοκοβίτου. Η εορτή αυτών των δύο αγίων Νεομαρτύρων καθιερώθηκε από τον Μητροπολίτη Βεροίας Παντελεήμονα και τιμάται στις 9 Αυγούστου, με την παρουσία του Μητροπολίτη.
Κατ' έτος στο χωριό μεταβαίνει η τιμία κάρα του Αγίου Κλήμεντος, Αρχιεπισκόπου Αχρίδος, που φυλάσσεται στην παραπλήσια Μονή Τιμίου Προδρόμου Πιερίων Βεροίας.
Διοικητικά - Πληθυσμιακά στοιχεία
Το Πολύδενδρο αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 με την παλιά ονομασία από την περίοδο της τουρκοκρατίας ως Κόκκοβα να ορίζεται έδρα της τότε κοινότητας Κοκκόβης. Το 1926 το όνομα του διορθώθηκε σε Πολυδένδρι. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Ελαφίνα, τη Μονή Τιμίου Προδρόμου, τον Πόρο και τη Χαράδρα αποτελούν την κοινότητα Πολυδένδρου η οποία υπάγεται στη Δημοτική Ενότητα Μακεδονίδος του Δήμου Βέροιας ενώ σύμφωνα με την απογραφή του 2011 απογράφησαν 123 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Ημαθίας Κατηγορία:Δήμος Βέροιας
Ανάσταση
Η ανάσταση (Αρχ. ) μπορεί να αφορά:
Δείμος (μυθολογία)
Στην ελληνική μυθολογία, ο Δείμος είναι η προσωποποίηση του τρόμου. Οι Αρχαίοι Έλληνες τον θεωρούσαν γιο του Άρη και της Αφροδίτης ή της Κυθέρειας. (Σύμφωνα με μία άλλη εκδοχή ήταν γιος του Πολέμου και αδελφός του Κυδοίμου). Μαζί με τον αδελφό του Φόβο, που ήταν η προσωποποίηση του φόβου, συνόδευε τον πατέρα του στα πεδία των μαχών. Οι μορφές του στόλιζαν τις περίφημες ασπίδες των Αγαμέμνονα και Αχιλλέα.
Δείτε επίσης
Ο δορυφόρος Δείμος του πλανήτη Άρη, που ανακαλύφθηκε το 1877, πήρε το όνομά του από τον μυθικό αυτό συνοδό και γιό του θεού του πολέμου.
Πηγές
Κατηγορία:Παιδιά του Άρη Κατηγορία:Θεότητες του πολέμου της ελληνικής μυθολογίας
Σκαιή
Στην ελληνική μυθολογία με το όνομα Σκαιή αναφέρεται μία από τις 50 κόρες του Δαναού, δηλαδή μία από τις Δαναΐδες.
Μητέρα της Σκαιής ήταν η Ευρώπη, και επομένως η Σκαιή ήταν ομοθαλής αδελφή της Αγαύης ή Αγαυής, της Αμυμώνης και της Αυτομάτης.
Η Σκαιή παντρεύτηκε τον Δαΐφρονα, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Παραπομπές
Κατηγορία:Δαναΐδες
Παλληνίς της Ιεριχούς
Η Παλληνίς της Ιεριχούς (Pallenis hierochuntica) είναι φυτό που ανήκει στην ίδια ομάδα με το κοινό όνομα «ρόδο της Ιεριχούς» και είναι γνωστό ως φυτό της Ανάστασης.
Σημειώσεις
<div style=""> <references group="Σημ" />
Παραπομπές
<div style="">
Εξωτερικοί σύνδεσμοι
Κατηγορία:Αστεροειδή
Ινοούγιε Καορού
Ο Ινοούγιε Καορού (井上馨) ήταν Ιάπωνας πολιτικός, γκενρό και κόμης.
Το 1863 έφυγε κρυφά στην Αγγλία. Επέστρεψε στην Ιαπωνία το 1864 και έγινε μέλος του Προοδευτικού Κόμματος. Το 1878 ήταν Υπουργός Δημόσιων Έργων, το 1880 - Υπουργός Εξωτερικών, ενώ από το 1887 μέχρι το 1889 - Υπουργός Γεωργίας. Το 1885 έλαβε τον τίτλο του Κόμη. Στο Συμβούλιο του Ιτό Χιρομπούμι (1893) ήταν Υπουργός Εσωτερικών.
Άμλετ (ταινία 1948)
Η ταινία Άμλετ (αγγλ. Hamlet) αποτελεί κινηματογραφική μεταφορά του ομώνυμου θεατρικού έργου του Σαίξπηρ σε σκηνοθεσία Λόρενς Ολίβιε. Ο Άμλετ ήταν η δεύτερη ταινία την οποία σκηνοθέτησε ο Ολίβιε, μετά το Ερρίκος ο 5ος (Henry V, 1944) βασισμένο επίσης στο ομώνυμο έργο του Σαίξπηρ. Ο Ολίβιε, που κρατά το ρόλο του Άμλετ στην ταινία, πλαισιώνεται από τους Τζιν Σίμονς, Άιλιν Χέρλι και Μπέιζιλ Σίντνεϊ. Η ταινία αποτέλεσε την πρώτη Βρετανική παραγωγή που βραβεύτηκε ποτέ με Όσκαρ Καλύτερης Ταινίας, ενώ έλαβε επίσης και το Χρυσό Λέοντα στο Φεστιβάλ της Βενετίας.
Υπόθεση
Ο Δανός πρίγκηπας Άμλετ (Λόρενς Ολίβιε) δε μπορεί να ξεπεράσει τον ξαφνικό θάνατο του πατέρα του και τον επακόλουθο γάμο της μητέρας του, βασίλισσας Γερτρούδης (Άιλιν Χέρλι) με τον θείο του Κλαύδιο (Μπέιζιλ Σίντνεϊ), ένα μήνα μετά. Όταν κάποια στιγμή εμφανίζεται μπροστά του το φάντασμα του πατέρα του και του αποκαλύπτει ότι υπεύθυνος για το θάνατο του είναι ο Κλαύδιος, ο Άμλετ αποφασίζει να πάρει εκδίκηση. Ο πρίγκηπας σχεδιάζει να αποκαλύψει την ενοχή του Κλαύδιου παριστάνοντας τον τρελό. Μέσα στη μανία του όμως ο Άμλετ τρελαίνεται πραγματικά κάτι που έχει τραγικές συνέπειες όσον αφορά τις σχέσεις του με τους υπόλοιπους και την αγάπη που τρέφει για την Οφηλία (Τζιν Σίμονς) κόρη του Πολώνιου (Φίλιξ Άιλμερ), σύμβουλου του βασιλιά.
Πληροφορίες Παραγωγής
Ο Ολίβιε ήταν 40 χρονών, όταν αποφάσισε να μεταφέρει στη μεγάλη οθόνη το αθάνατο έργο του Γουίλιαμ Σαίξπηρ και βρισκόταν στον απόγειο της καριέρας του τόσο στο θέατρο όσο και στον κινηματογράφο. Η φήμη του λοιπόν του επέτρεψε να πάρει αποφάσεις πολύ προσωπικές για τη δημιουργία της ταινίας, χωρίς να χρειαστεί να αντιμετωπίσει έντονες αρνητικές κριτικές (Οι μοναδικοί που διαμαρτυρήθηκαν ήταν οι μελετητές του έργου του Σαίξπηρ που υποστήριξαν ότι ο σκηνοθέτης έκανε πολλές μετατροπές στο έργο). Μια από αυτές τις αποφάσεις ήταν το ότι μείωσε τη διάρκεια του έργου του Σαίξπηρ από τεσσερισήμισι ώρες σε δυόμησι και το γεγονός ότι έδωσε τη δική του προσωπική ψυχαναλυτική ερμηνεία στο χαρακτήρα του Άμλετ, ο οποίος, κατά τον Ολίβιε, ήταν θύμα ενός δυνατού οιδιπόδειου συμπλέγματος με τη μητέρα του Γερτρούδη. Άλλη μια από τις επιλογές του Ολίβιε ήταν να χρησιμοποιήσει ασπρόμαυρη φωτογραφία για την κινηματογραφική αυτή μεταφορά του έργου του Σαίξπηρ, σε αντίθεση με την έγχρωμη που χρησιμοποίησε στο Ερρίκος ο 5ος (Henry V, 1944). Ο Άμλετ αποτελεί τη μοναδική κινηματογραφική μεταφορά έργου του Άγγλου Βάρδου που σκηνοθέτησε ποτέ ο Ολίβιε με ασπρόμαυρη φωτογραφία. Μετά την προβολή της ταινίας ο Ολίβιε δήλωσε: Προσπάθησα να αγγίξω την ποιητική αλήθεια του έργου του Σαίξπηρ, παντρεύοντας το στυλ του ιντιμισμού με την αυστηρότητα των σκηνικών. Μπορεί κανείς να διαπιστώσει κάτι τέτοιο παρατηρώντας τα κοστούμια, τα οποία βραβεύτηκαν επίσης με όσκαρ.
Ο Ολίβιε υποδύθηκε τον Άμλετ όντας 40 χρονών, ενώ η Άιλιν Χέρλι που υποδύεται τη μητέρα του, Γερτρούδη ήταν μόλις 28. Ο ηθοποιός υποδύθηκε επίσης το φάντασμα του πατέρα του Άμλετ, ηχογραφώντας από πριν τα λόγια του φαντάσματος κι αναπαράγοντας τον κατά τα γυρίσματα με μειωμένη ταχύτητα. Για πολλά χρόνια όμως υπήρχε η υποψία ότι πίσω από τη φωνή του φαντάσματος βρισκόταν ο σαιξπηρικός ηθοποιός και φίλος του Ολίβιε, Τζον Γκίλγκουντ. Ο Γκίλγκουντ υποδύθηκε αυτόν το ρόλο, 3 φορές τα χρόνια που ακολούθησαν (το 1964 πλάι στον Ρίτσαρντ Μπάρτον, το 1970 πλάι στον Ρίτσαρντ Τσάμπερλαϊν και το 1994 πλάι στον Κένεθ Μπράνα). Ένας από τους μεγαλύτερους φόβους του Ολίβιε πριν την προβολή της ταινίας ήταν η υποδοχή που επρόκειτο να λάβει, ως Άμλετ, από το κοινό. Φοβόταν ότι το κοινό επρόκειτο να τον αντιμετωπίσει ως το μεγάλο σαιξπηρικό ηθοποιό Λόρενς Ολίβιε κι όχι ως τον πρίγκηπα της Δανίας Άμλετ. Γι' αυτό το λόγο έβαψε τα μαλλιά του ξανθά. Η Τζιν Σίμονς που στα δεκαοκτώ της είχε ήδη μεγάλη κινηματογραφική καριέρα στην Αγγλία (έχοντας εμφανιστεί σε ταινίες του Ντέιβιντ Λιν και των Έμερικ και Πρέσμπεργκερ), ανέλαβε το ρόλο της Οφηλίας, ένα ρόλο που της απέφερε υποψηφιότητα για Όσκαρ Β' Γυναικείου Ρόλου και της άνοιξε τις πόρτες για καριέρα στο Χόλιγουντ.
Πριν την προβολή της ταινίας ο Λώρενς Ολίβιε δήλωσε: ''Ο Άμλετ μου, είναι αποτέλεσμα συνεργασίας ενός μικρού γκρουπ ανθρώπων, τα οποία επέλεξα προσεκτικά. Το πιο πιστό γκρουπ ανθρώπων με το οποίο ένας ηθοποιός-σκηνοθέτης είχε ποτέ την τιμή να συνεργαστεί''. Μια περηφάνια, από μέρους του Ολίβιε, η οποία ήταν δικαιολογημένη, δεδομένου ότι χάρη στους συνεργάτες του, μαζί με την ιδιοφυή του παρουσία στο ρόλο του σκηνοθέτη, παραγωγού και πρωταγωνιστή της ταινίας, το έργο του απέφερε το Χρυσό Λέοντα στο Φεστιβάλ της Βενετίας το 1948 και τέσσερα βραβεία Όσκαρ. Η ταινία γεννήθηκε με τις καλύτερες προϋποθέσεις, καθώς κατά τα γυρίσματά της (τα οποία διήρκεσαν 6 μήνες), ο Ολίβιε έλαβε τιμητικό Όσκαρ για τη δημιουργία του Ερρίκος ο 5ος (Henry V, 1944) καθώς και τον τίτλο του Βαρόνου από την Αγγλική Βασιλική Αυλή.
Φωτογραφία
Ο διευθυντής φωτογραφίας της ταινίας, Ντέσμοντ Ντίκινσον χρησιμοποίησε την τεχνική του βάθους εστίασης, όπου τα αντικείμενα φαίνονται τόσο κοντά όσο και μακριά από την κάμερα. Η τεχνική αυτή είχε χρησιμοποιηθεί επίσης σε ταινίες των Όρσον Γουέλς και Γουίλιαμ Γουάιλερ.
Σύμφωνα με τον Τζέι Λόρενς Γκάντερ η φωτογραφία της ταινίας οφείλει πολλά στη γερμανική σχολή του εξπρεσιονισμού και στο φιλμ νουάρ. Τα σκηνικά της ταινίας με τις κατακόμβες και τις απέραντες σκάλες συμβολίζουν το λαβύρινθο της ψυχής του Άμλετ.
Κριτικές
Οι κριτικές που έλαβε η ταινία ήταν ποικίλες, με τη μεγαλύτερη μερίδα των κριτικών να συμφωνεί ότι επρόκειτο για την καλύτερη μεταφορά του ομώνυμου έργου του Σαίξπηρ για πολλά χρόνια. Ο Μίλτον Σούμαν έγραψε στην εφημερίδα Evening Standard ότι: ''Μερικοί θα θεωρήσουν την ταινία μια από τις καλύτερες όλων των εποχών, ενώ άλλοι πρόκειται να απογοητευτούν. Ο Ολίβιε είναι σίγουρα ένας από τους μεγαλύτερους ηθοποιούς της εποχής μας...αλλά οι ελευθερίες που πήρε όσον αφορά το κείμενο του Σαίξπηρ πρόκειται να ενοχλήσουν πολλούς''. Με την πάροδο του χρόνου και με την προβολή άλλων διασκευών του έργου του Σαίξπηρ, οι κριτικοί παρατήρησαν ότι ο Ολίβιε προκειμένου να δώσει μεγαλύτερη έμφαση στο ψυχολογικό προφίλ του Άμλετ θυσίασε μερικούς από τους χαρακτήρες του θεατρικού. Παρά το γεγονός ότι για πάρα πολλά χρόνια, η ταινία θεωρούταν ως η καλύτερη μεταφορά του Άμλετ, τα τελευταία χρόνια έχει χάσει την αίγλη της, σε σύγκριση με τις άλλες δυο κινηματογραφικές μεταφορές (Ερρίκος Ε' και Ριχάρδος Γ') που έκανε ο Ολίβιε σε έργα του Σαίξπηρ. . Οι σύγχρονοι κριτικοί σχολιάζουν αρνητικά, κυρίως, την έμφαση που δίνει ο Ολίβιε στο οιδιπόδειο σύμπλεγμα μεταξυ της Γερτρούδης και του Άμλετ. Ο ιστορικός κινηματογράφου Τζακ Γιόργκενς παρατήρησε ότι η σκηνή στην οποία ο Άμλετ φιλάει τη μητέρα του Γερτρούδη στο στόμα, είναι ουσιαστικά ερωτική σκηνή.
Βραβεία
Η ταινία απέσπασε 4 βραβεία όσκαρ και χάρισε στον Ολίβιε το πρώτο και μοναδικό για εκείνον όσκαρ Α' Ανδρικού Ρόλου καθιστώντας τον τον μοναδικό ηθοποιό που έλαβε αυτή την τιμή για σαιξπηρικό ρόλο. Ήταν επίσης ο μοναδικός ηθοποιός που έλαβε όσκαρ έχοντας σκηνοθετήσει τον εαυτό του, μέχρι τη νίκη του Ρομπέρτο Μπενίνι για το Η Ζωή Είναι Ωραία (La Vita è Bella) το 1998. Ο Ολίβιε προτάθηκε επίσης για όσκαρ σκηνοθεσίας το οποίο έχασε από τον Τζον Χιούστον που κρίθηκε νικητής για την ταινία Ο Θησαυρός της Σιέρα Μάντρε (The Treasure of Sierra Madre, 1948).
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Άλλες Βραβεύσεις:
Εξωτερικοί σύνδεσμοι
Κατηγορία:Βρετανικές ταινίες Κατηγορία:Όσκαρ Καλύτερης Ταινίας Κατηγορία:Ταινίες του 1948 Κατηγορία:Ταινίες σχετικά με δυσλειτουργικές οικογένειες Κατηγορία:Βρετανικές δραματικές ταινίες Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Βρετανικές ασπρόμαυρες ταινίες Κατηγορία:Ταινίες που κέρδισαν Όσκαρ Καλύτερης Ενδυματολογίας Κατηγορία:Αγγλόφωνες ταινίες
Lucid
Η Lucid είναι μια γλώσσα προγραμματισμού ροής δεδομένων (dataflow). Σχεδιάστηκε από τους Bill Wadge και Ed Ashcroft.
Μοντέλο
Η Lucid χρησιμοποιεί ένα μοντέλο που εξαρτάται από τη ζήτηση δεδομένων για τον υπολογισμό. Κάθε εντολή μπορεί να θεωρηθεί σαν μια εξίσωση που ορίζει ένα δίκτυο επεξεργαστών και γραμμών επικοινωνίας μεταξύ αυτών (μέσω των οποίων γραμμών ρέουν τα δεδομένα). Κάθε μεταβλητή είναι μια άπειρη ροή από τιμές και κάθε συνάρτηση είναι ένα φίλτρο ή ένας μετασχηματιστής (transformer). Η ακολουθιακή εκτέλεση των εντολών προσομοιώνεται από τις τρέχουσες τιμές των μεταβλητών και τον τελεστή 'fby' (διαβάζεται σαν 'ακολουθούμενο από', 'followed by') που επιτρέπει τη σύνθεση ροών.
Η Lucid βασίζεται σε μια άλγεβρα ιστοριών με κάθε ιστορία να είναι μια άπειρη ακολουθία από δεδομένα. Λειτουργικά, μια ιστορία μπορεί να θεωρηθεί σαν μια καταγραφή των μεταβαλλόμενων τιμών μιας μεταβλητής, με τις λειτουργίες 'first' και 'next' σαν την πρώτη και την επόμενη τιμή της. Η Lucid αρχικά δημιουργήθηκε σαν ένα είδος αυστηρής αμιγούς γλώσσας προγραμματισμού με μοναδική ανάθεση, που θα διευκόλυνε την επαλήθευση των προγραμμάτων σε αυτή. Όμως, η θεώρησή της σαν γλώσσα ροής δεδομένων υπήρξε πολύ σημαντική για την κατεύθυνση προς την οποία εξελίχθηκε.
Λεπτομέρειες
Στη Lucid (και σε άλλες γλώσσες ροής δεδομένων) μια έκφραση που περιέχει μια μεταβλητή που δεν έχει δεσμευτεί ακόμα περιμένει μέχρι η μεταβλητή αυτή να δεσμευτεί πριν να συνεχίσει. Μια έκφραση όπως η x + y θα περιμένει μέχρι και η x και η y να δεσμευτούν πριν να επιστρέψει το αποτέλεσμά της. Αυτό έχει αποτέλεσμα να αποφεύγεται ρητή λογική για την ενημέρωση συσχετισμένων μεταβλητών, με συνέπεια αρκετά μικρότερο κώδικα σε σχέση με τις γνωστές γλώσσες.
Κάθε μεταβλητή στη Lucid είναι μια ροή από τιμές. Μια έκφραση n = 1 fby n + 1 ορίζει μια ροή χρησιμοποιώντας τον τελεστή 'fby'. Ο fby ορίζει αυτό που ακολουθεί την προηγούμενη έκφραση. (Σε αυτήν την περίπτωση η ροή παράγει τις τιμές 1,2,3,...). Οι τιμές σε μια ροή μπορούν να προσπελαστούν από τους εξής τελεστές (θεωρώντας ότι χρησιμοποιείται η μεταβλητή x):
'first x' - φέρνει την πρώτη τιμή της ροής x
'x' - η τρέχουσα τιμή της ροής
'next x' - επιστρέφει την επόμενη τιμή στη ροή
'asa' - ένας τελεστής που κάνει κάτι 'μόλις' ('as soon as') μια συνθήκη γίνεται αληθής
'x upon p' - ο τελεστής upon επαναλαμβάνει την παλιά τιμή μιας ροής x, και ενημερώνει με νέες τιμές μόνο όταν η ροή p εμφανίζει αληθείς τιμές (χρησιμοποιείται για να καθυστερεί τη ροή x), δηλ.: x upon p είναι η ροή x με τις νέες τιμές να εμφανίζονται στις αληθείς τιμές της p
Ο υπολογισμός διεξάγεται ορίζοντας φίλτρα ή συναρτήσεις μετασχηματισμού που εφαρμόζονται σε αυτές τις χρονικά μεταβαλλόμενες ροές δεδομένων.
Ο pLucid ήταν ο πρώτος διερμηνέας της Lucid.
Σύνολο μιας Ακολουθίας
total where total = 0 fby total + x  end;
Συνεχές Άθροισμα
running_avg where sum = first(input) fby sum + next(input); n = 1 fby n + 1; running_avg = sum / n;  end;
Πρώτοι Αριθμοί
prime where prime = 2 fby (n whenever isprime(n)); n = 3 fby n+2; isprime(n) = not(divs) asa divs or prime*prime > N                     where N is current n;                       divs = N mod prime eq 0; end; end
Διάγραμμα Ροής Δεδομένων
---+1<--- -->isprime |        |              |  |         |              V   ->fby--->whenever---> ^     |      2
Quick Sort
qsort(a) = if eof(first a) then a else follow(qsort(b0),qsort(b1)) fi  where p = first a < a;     b0 = a whenever p;      b1 = a whenever not p;      follow(x,y) = if xdone then y upon xdone else x fi                      where xdone = iseod x fby xdone or iseod x;                      end end
Διάγραμμα Ροής Δεδομένων
> whenever -> qsort - |            ^                           |    |             |                           |    |            not                          | |            ^                           |    |---> first   |                           | |      |     |                           |    |       V     |                           | |---> less ---                           | |            |                           |    |             V                           V ---+> whenever -> qsort -> conc ---> ifthenelse -> |                                                      ^   ^    |                                                       |   |     > next > first --> iseod --    | |                                                          |     ---
Τετραγωνική Ρίζα
sqroot(avg(square(a))) where square(x) = x*x; avg(y)   = mean where n = 1 fby n+1; mean = first y fby mean + d;          d = (next y - mean)/(n+1); end; sqroot(z) = approx asa err < 0.0001 where Z is current z;          approx = Z/2 fby (approx + Z/approx)/2; err   = abs(square(approx)-Z); end; end
Πρόβλημα Hamming
h   where h = 1 fby merge(merge(2 * h, 3 * h), 5 * h); merge(x,y) = if xx <= yy then xx else yy fi        where xx = x upon xx <= yy; yy = y upon yy <= xx; end; end;
Διάγραμμα Ροής Δεδομένων
*2- |       -*3-|  |      |           --*5-|  |      |          |             |  |      V          V             | --->merge->merge->fby> ^                             |                              1
Εξωτερικοί σύνδεσμοι
Κατηγορία:Γλώσσες προγραμματισμού επερωτήσεων
Ρωσικές διαδηλώσεις του 2021
Οι Ρωσικές διαδηλώσεις του 2021 αφορούν στο κύμα συμπαράστασης στον αρχηγό της αντιπολίτευσης στη Ρωσίας, Αλεξέι Ναβάλνι, με διαδηλώσεις και διαμαρτυρίες που έλαβαν χώρα στις 23 και 31 Ιανουαρίου, στις 4 και 14 Φεβρουαρίου και στις 23 Απριλίου 2021. Οι διαδηλωτές ζητούσαν την απελευθέρωση του Ναβάλνι και άλλων πολιτικών κρατούμενων καταδικάζοντας τις αυθαιρεσίες των αρχών και τη διαφθορά στα σώματα της κυβέρνησης. Στις διαδηλώσεις συνελήφθησαν πάνω από 5.000 άτομα σε πάνω από 85 πόλεις σε όλη τη Ρωσία. Στη Μόσχα συνελήφθησαν πάνω από 1.600 άτομα.
Ιστορικό
Ο Αλεξέι Ναβάλνι είναι ένας 44χρονος Ρώσος πολιτικός, ακτιβιστής και blogger, ο οποίος στην προσωπική του σελίδα μιλά για την «τελική μάχη μεταξύ καλού και ουδετερότητας». Είναι αρχηγός του πολιτικού κόμματος Μελλοντική Ρωσία και ιδρυτικό μέλος της ΜΚΟ Οργάνωση Κατά της Διαφθοράς. Συχνά αναφέρεται ως αρχηγός της αντιπολίτευσης.
Στις 20 Αυγούστου 2020 κατά τη διάρκεια μιας πτήσης Τομσκ-Μόσχα ο Ναβάλνι δηλητηριάστηκε με Νοβιτσόκ και νοσηλεύτηκε σε σοβαρή κατάσταση. Όταν έπεσε σε κώμα τον μετέφεραν στο Τσαριτέ, ένα από τα μεγαλύτερα νοσοκομεία της Ευρώπης, στο Βερολίνο. Στις 22 Σεπτεμβρίου 2020 ο Ναβάλνι είχε αναρρώσει και αφέθηκε ελεύθερος. Ο Οργανισμός για την Απαγόρευση Χημικών Όπλων επιβεβαίωσε ότι το Νοβιτσόκ είναι χημικό όπλο και ότι ο Ναβάλνι ήταν θύμα επίθεσης με αυτό το δηλητήριο. Η Ε.Ε. έριξε την ευθύνη της επίθεσης σε ορισμένους Ρώσους αξιωματούχους ζητώντας να επιβληθούν κυρώσεις, ενώ το Κρεμλίνο αρνήθηκε κάθε εμπλοκή στην ιστορία. Ο Ναβάλνι έριξε την ευθύνη στον Πούτιν, αλλά επίσημα οι έρευνες για τον δράστη συνεχίζονται.
Στις 17 Ιανουαρίου 2021 ο Ναβάλνι επέστρεφε από τη Γερμανία στη Ρωσία και οι αρχές τον συνέλαβαν κατά την άφιξή του στο αεροδρόμιο. Στις 19 Ιανουαρίου στο YouTube κυκλοφόρησε ένα δίωρο βίντεο το οποίο ενόχλησε τη Ρωσική κυβέρνηση και του οποίου δημιουργός και σεναριογράφος ήταν ο Ναβάλνι. Ο τίτλος του βίντεο είναι «Πουτινικό Παλάτι: Ιστορία της Μέγιστης Δωροδοκίας». Το βίντεο έκανε ντεμπούτο με 12,8 εκατομμύρια προβολές, σε δύο μέρες ήταν πάνω από 40 εκατομμύρια, σε τρεις ημέρες πάνω από 60 και στις 28 Ιανουαρίου είχε φτάσει τις 100 εκατομμύρια προβολές. Το βίντεο έφτασε στα 10 κορυφαία του YouTube σε 23 χώρες και κορυφώθηκε στην πρώτη θέση σε Ρωσία, Λευκορωσία, Κύπρο, Εσθονία, Καζακστάν, Λετονία, Λιθουανία και Ουκρανία.
Στις 21 Ιανουαρίου συνέλαβαν κάποιους από τους συνεργάτες και συμμάχους του Ναβάλνι, όπως τους δικηγόρους Λιούμποφ Σόμπολ και Βλάντλεν Λος, τη γραμματέα Τύπου Κίρα Γιαρμίς, κ.α. Κατηγορήθηκαν για διοργάνωση διαμαρτυριών χωρίς νόμιμη άδεια και παρακώλυση του αστυνομικού έργου και τους επέβαλαν ποινές χρηματικές ή φυλάκισης. Στις 22 Ιανουαρίου πάνω από 150.000 άτομα είχαν δηλώσει ότι θα βγουν στους δρόμους για να συμπαρασταθούν στον Ναβάλνι, παρόλο που οι αρχές αποθάρρυναν την ενέργεια.
23 Ιανουαρίου
Σε τουλάχιστον 122 πόλεις της Ρωσίας και 70 στο εξωτερικό έγιναν διαδηλώσεις για συμπαράσταση στον Ναβάλνι. Οι μεγαλύτερες συγκεντρώσεις έγιναν στη Μόσχα και στην Αγία Πετρούπολη. Έγιναν γύρω στις 3.711 συλλήψεις από τις οποίες τουλάχιστον 1.500 στη Μόσχα. αριστερά|μικρογραφία|250x250εσ|Οι διαδηλωτές στη Λεωφόρο Στράστνοϊ αριστερά|μικρογραφία|250x250εσ|Η χρυσή βούρτσα τουαλέτας. Ένα από τα σύμβολα της επανάστασης Στη Μόσχα οι διαδηλωτές άρχισαν από διάφορα σημεία, άρχισαν να συγκεντρώνονται στην Πλατεία Πούσκιν και γύρω στους 20.000-40.000 κινήθηκαν προς το ομοσπονδιακό σωφρονιστικό ίδρυμα Ματροσκάγια Τισίνα όπου κρατείτο ο Ναβάλνι. Πολλοί από τους διαδηλωτές κρατούσαν μία βούρτσα τουαλέτας, ως ένδειξη διαμαρτυρίας για τα πανάκριβα είδη υγιεινής που αγοράστηκαν για το Πουτινικό Παλάτι. Ορισμένα από τα συνθήματα που ακούστηκαν ήταν «Ελευθερία», «Παραιτήσου», «Κλέφτη Πούτιν», «Ελευθερώστε τον Ναβάλνι» και «Ένας για όλους και όλοι για έναν». Η σύζυγος του Ναβάλνι, η Γιούλια Ναβαλνάγια, συνελήφθη κοντά στη στάση Τεατραλνάγια του Μετρό και αφού κρατήθηκε για τρεις ώρες αφέθηκε ελεύθερη. Στις συγκρούσεις της αστυνομίας με τους διαδηλωτές τραυματίστηκαν γύρω στους 40 αστυνομικούς και 4 δημοσιογράφοι. Στη συγκέντρωση της Πλατείας Πούσκιν ήρθαν και γνωστοί καλλιτέχνες: ο ράπερ Noize MC του συγκροτήματος Κάστα, ο σκηνοθέτης Βασίλι Σιγκάρεφ, ο λογοτέχνης Ντμίτρι Μπίκοφ, η ηθοποιός Τατιάνα Λαζάρεβα, ο ηθοποιός Μαξίμ Βίτοργκαν, ο σκηνοθέτης Αλεξάντερ Σοκούροφ, η τραγουδίστρια Αναστασία Ιβάνοβα, κ.α.
Στην Αγία Πετρούπολη συγκεντρώθηκαν 5.000-10.000 διαδηλωτές. Άρχισαν από την Πλατεία Γερουσίας, κινήθηκαν προς τη Λεωφόρο Νέβσκι και τον Καθεδρικό Ναό του Καζάν και συγκεντρώθηκαν στο Πεδίο του Άρεως. Η αστυνομία συνέλαβε γύρω στα 575 άτομα.
Στη Ρωσική Άπω Ανατολή 1.000-3.000 διαδηλωτές συγκεντρώθηκαν στο Βλαδιβοστόκ, και έγιναν γύρω στις 20 συλλήψεις. Στη συγκέντρωση παρευρέθηκε ο γνωστός Γιουτούμπερ Γιούρι Ντουντ. Στο Χαμπάροφσκ οι διαδηλωτές ζήτησαν μαζί με τον Ναβάλνι να απελευθερωθεί και ο πρώην κυβερνήτης τους, ο Σεργκέι Φουργκάλ.
Περαιτέρω εξελίξεις
Μετά τη συγκέντρωση της 23ης Ιανουαρίου, ο συνεργάτης του Ναβάλνι και συνιδρυτής του κόμματος Μελλοντική Ρωσία, ο Λεονίντ Βολκόφ, ανακοίνωσε ότι θα γίνουν και άλλες συγκεντρώσεις διαμαρτυρίας, με την επόμενη να είναι προγραμματισμένη για τις 31 Ιανουαρίου, στις Πλατείες Λουμπιάνκα και Σταράγια. Στις 28 Ιανουαρίου η Ρωσική Επιτροπή Ερευνών άνοιξε φάκελο για τον Βολκόφ με την κατηγορία ότι «παρότρυνε ανηλίκους να ενεργήσουν παράνομα».
Μετά τις συλλήψεις που έγιναν, γύρω στις 448 υποθέσεις αδικημάτων έφτασαν στα δικαστήρια. Οι 20 υποθέσεις σχετίζονται με αντίσταση κατά της αρχής. Ένας Τικτόκερ και οι φίλοι του συνελήφθηκαν επειδή επιτέθηκαν σε ένα αυτοκίνητο και τραυμάτισαν τον οδηγό. Μία διαδηλώτρια που νοσηλευόταν κατόπιν ξυλοδαρμού από έναν αστυνομικό δεν αποδέχτηκε την απολογία του και δήλωσε ότι θα τον καταγγείλει.
Ν.Ο. Ιωαννίνων
Ο Ναυτικός Όμιλος Ιωαννίνων είναι αθλητικός όμιλος με έδρα την πόλη των Ιωαννίνων. Διατηρεί τμήματα Κανόε-Καγιάκ, κολύμβησης και κωπηλασίας.
Ίδρυση
Ιδρύθηκε το έτος 1954 .Μια παρέα ατόμων αποτελούμενο από τους Γεώργιο Φιλίππου, Δημήτριο Κιτσία, Νικόλαο Δημητριάδη, Κίμωνα Κυριαζή, Δημήτριο Χατζή, Αλέξανδρο Λύτη και Γεώργιο Νικολαίδη συγκεντρώθηκε στο κέντρο «Όασις» με σκοπό συζήτησης για την λίμνη και για αθλήματα σχετικά με αυτήν.Οι παραπάνω συμφώνησαν για την ίδρυση του Ναυτικού Ομίλου Ιωαννίνων αποτελώντας τα ιδρυτικά μέλη.Στην συνέχεια εγράφησαν ακόμα 20 άτομα που απαιτούνταν για την ίδρυση.Στην συνέχεια συντάχθηκε το καταστατικό που ήρθε προς έγκριση στην Γενική Συνέλευση.
Πρώτα χρόνια
Ένας από τους πρώτους αθλητές του συλλόγου και έφορος του τμήματος αποτέλεσε ο Γιώργος Νικολαίδης.Την ίδια εποχή εγγράφηκαν αθλητές στο τμήμα και ξεκίνησε το αγωνιστικό τμήμα του συλλόγου.Το 1955 μετά από διοργάνωση χοροεσπερίδων για την συγκέντρωση χρημάτων αγοράστηκε οικόπεδο 2 στρεμμάτων στην Λιμνοπούλα.Ακολούθησαν οι ενέργειες για την αναγνώριση από την ΕΚΟΦΝΣ.Η ομοσπονδία δώρισε τις πρώτες βάρκες τύπου ΓΙΟΛΑ του ιταλικού εργοστασίου ΝΤΟΝΟΡΑΤΙΚΟ, μια δίκωπο και μια τετράκωπο.Ενώ μια βάρκα δώρισε ο Δημήτριος Χατζής.Χρέη προπονητή ανέλαβε ο Γιώργος Νικολαίδης που μετέβη στον Πόρο για μαθήματα τεχνικής κατάρτισης μετά από εντολή της ομοσπονδίας.Στην συνέχεια η ομοσπονδία έστειλε αθλητές της εθνικής ομάδας όπως οι Μεταλλινός και Χατζηευστρατίου για προπόνηση.Το 1959 ο ΝΟ Ιωαννίνων κατέβηκε στο πανελλήνιο που διεξήχθη στον Πόρο.Το 1966 δημιουργήθηκε και τμήμα γυναικείας κωπηλασίας.
Τα τελευταία χρόνια έχει κατορθώσει να κυριαρχήσει στο Πανελλήνιο Πρωτάθλημα Κωπηλασίας, κατακτώντας την πρώτη θέση από το 1989 μέχρι σήμερα. Εκτός των επιτυχιών σε πανελλήνιο επίπεδο, έχει επιτυχίες σε βαλκανικό, μεσογειακό, ευρωπαϊκό, παγκόσμιο και ολυμπιακό επίπεδο. Αθλητές του συμμετέχουν σε όλα τα κλιμάκια των εθνικών ομάδων.
2015-
Ο ΝΟ Ιωαννίνων ήταν ο πρωταθλητής και πολυνίκης για το 2015. Αθλητές που ξεχώρισαν ήταν οι Γιάννης Τσίλης και Γιώργος Τζιάλλας για την πρόκριση στους Ολυμπιακούς του 2016 και το ασημένιο μετάλλιο στο Ευρωπαϊκό πρωτάθλημα του 2015, η Αμαλία Τσιάβου για το χρυσό μετάλλιο στο παγκόσμιο Κ-23, ο Στέφανος Ντούσκος για το χάλκινο στην ίδια διοργάνωση, η Κατερίνα Ζέρβα για την 6η θέση στην ίδια διοργάνωση και το χρυσό στο Βαλκανικό. Ακόμα ξεχώρισαν οι Κωστής Μάντζιος (χάλκινο στο παγκόσμιο εφήβων), Σπύρος Αντώνης, Νίκος Βλάχος, Κώστας Βαρδάκας (4η θέση στο παγκόσμιο εφήβων).
Το 2016 συμμετείχε στο 82ο πανελλήνιο πρωτάθλημα. Στην πρώτη φάση του πρωταθλήματος κατέκτησε τη δεύτερη θέση με 8 χρυσά,6 αργυρά και 5 χάλκινα. Το καλοκαίρι του 2016 φιλοξένησε το β μέρος του 82ου Πανελλήνιου Πρωταθλήματος Κωπηλασίας για τις κατηγορίες Παίδων – Κορασίδων,2 χρόνια μετά την τελευταία διοργάνωση που ανέλαβε. Για τους αγώνες υπήρξε συνεργασία με τον σύλλογο Καλλιπάτειρα αλλά και άλλους τοπικούς φορείς. Επίσης παιδιά από την «κιβωτό του κόσμου» συμμετείχαν ως εθελοντές. Μετά το τέλος των αγώνων ανακηρύχθηκε πρωταθλητής Ελλάδος για το 2016. Στη δεύτερη φάση του πρωταθλήματος κατέκτησε 1 χρυσό,2 αργυρά και 1 χάλκινο. Τρεις αθλητές του συμμετείχαν στους Ολυμπιακούς αγώνες 2016. Αυτοί είναι οι Γιάννης Τσίλης, Γιώργος Τζιάλλας που βγήκαν 8οι και ο Στέφανος Ντούσκος που βγήκε 6ος. Συμμετοχή των αθλητών του υπήρξε στο παγκόσμιο του Ρότερνταμ, αμέσως μετά τους Ολυμπιακούς. Ο Στέφανος Ντούσκος που βγήκε 2ος, ο Θανάσης Παλαιοπάνος στην 5η θέση, ο Άγγελος Μπέρης στην 13η θέση και ο Άρης Γραμμενιάτης στην 17η. Στο ευρωπαϊκό πρωτάθλημα του Βραδεμβούργου η τετράκωπος των Τσίλη και Τζιάλλα κατέκτησε την 5η θέση. Με τη συμμετοχή 8 αθλητών του στο Βαλκανικό στην Καστοριά συνεχίστηκαν οι επιτυχίες. Αυτοί είναι οι Γραμμενιάτης Γιώργος, Οικονόμου Ανδριανός, Παλαιοπάνος Αθανάσιος, Βαρδάκας Κωνσταντίνος, Γραμμενιάτης Αριστείδης, Σωτηρακόπουλος Παντελής, Λιούγκος Χρήστος, Βίκυ Ντότη. Όλοι κατέκτησαν κάποιο μετάλλιο.